PATVIRTINTA

 Pasvalio rajono savivaldybės tarybos

 2019 m. sprendimu Nr.T1-

**PASVALIO LĖVENS PAGRINDINĖS MOKYKLOS DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d. – 2019 m. sausio 1 d.)**

**1. BENDROS ŽINIOS APIE MOKYKLĄ**

1.1. Pasvalio Lėvens pagrindinė mokykla, Kalno g. 34, 39121 Pasvalys, tel. (8 451) 34 352, faksas (8 451) 34 352, levensm@pasvalys.lt, http://levuo.pasvalys.lt/;

1.1.1. Ustukių pagrindinio ugdymo skyrius, Parko g. 2, Ustukių k., 39101 Pasvalio r., tel., faksas (8 451) 44 448, ustukium@pasvalys.lt, http://ustukiai.pasvalys.lt;

1.1.2. Valakėlių skyrius, Ateities g. 2, Valakėlių k., LT-39112 Pasvalio r., tel. (8 451) 48 629, valakelium@pasvalys.lt, <https://sites.google.com/site/valakeliuskyrius/>;

1.1.3. Žilpamūšio daugiafunkcis centras, Vileišių g. 10, Žilpamūšio k., LT-39440 Pasvalio r., tel. (8 451) 42 171.

1.2. Mokyklos vadovai:

Lina Rauckienė, direktorė, II vad. kategorija, eina direktoriaus pareigas nuo 2004-12-01, Lėvens pagrindinėje mokykloje nuo 2012-09-01.

Aida Abukevičienė, direktoriaus pavaduotoja ugdymui, III vad. kategorija, eina šias pareigas nuo 2009-02-17.

Rasa Žigienė, direktoriaus pavaduotoja ugdymui, neatestuota, šias pareigas eina nuo 2016-01-04.

Dijana Jurkūnienė, Valakėlių skyriaus vedėja, III vad. kategorija, eina šias pareigas nuo 2012-09-01. Nuo 2010-04-06 Valakėlių pagrindinėje mokykloje dirbo direktoriaus pavaduotoja ugdymui, nuo 2011-05-03 – direktoriaus pavaduotoja ugdymui, laikinai einanti direktoriaus pareigas.

Rasa Paužuolienė, Ustukių pagrindinio ugdymo skyriaus vedėja, III vad. kategorija, šias pareigas eina nuo 2012-09-01. Nuo 2005-09-01 ėjo direktoriaus pavaduotojos pareigas Žilpamūšio pagrindinėje mokykloje, nuo 2009-09-01 – Ustukių pagrindinėje mokykloje.

1.3. Mokinių ir klasių komplektų skaičius (*bazinei mokyklai ir skyriams pildyti atskirai)*

1.3.1. Lėvens pagrindinė mokykla:

|  |  |  |  |  |  |  |
| --- | --- | --- | --- | --- | --- | --- |
| Metai | Priešmokykl./ikimokykl. ugd.gr. | 1-4 kl. | 5-8 kl. | 9-10 kl. | 11-12 kl. | Iš viso |
| Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | - | - | 117 | 5 | 185 | 8 | - | - | - | - | 302 | 13 |
| 2017-09-01 | - | - | 135 | 6 | 164 | 7 | - | - | - | - | 299 | 13 |
| 2018-09-01 | - | - | 156 | 7 | 149 | 7 | 16 | 1 | - | - | 321 | 15 |
| **Pokytis** | **-** | **-** | **+39** | **+2** | **-36** | **-1** | **+16** | **+1** | **-** | **-** | **+22** | **+2** |

1.3.2. Ustukių pagrindinio ugdymo skyrius:

|  |  |  |  |  |  |  |
| --- | --- | --- | --- | --- | --- | --- |
| Metai | Priešmokykl./ikimokykl. ugd. gr. | 1-4 kl. | 5-8 kl. | 9-10 kl. | 11-12 kl. | Iš viso |
| Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | 10 | 1 | 40 | 4 | 46 | 3 | 24 | 2 | - | - | 120 | 10 |
| 2017-09-01 | 8 | 1 | 34 | 3 | 37 | 3 | 22 | 2 | - | - | 101 | 9 |
| 2018-09-01 | 8 | 1 | 33 | 3 | 17 | 2 | 19 | 2 | - | - | 77 | 8 |
| **Pokytis** | **-2** | **0** | **-7** | **-1** | **-29** | **1** | **-5** | **0** | **-** | **-** | **-43** | **-2** |

1.3.3. Valakėlių skyrius:

|  |  |  |  |  |  |  |
| --- | --- | --- | --- | --- | --- | --- |
| Metai | Priešmokykl./ikimokykl. ugd.gr. | 1-4 kl. | 5-8 kl. | 9-10 kl. | 11-12 kl. | Iš viso |
| Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | 16 | 1 | 34 | 3 | 32 | 3 | - | - | - | - | 82 | 7 |
| 2017-09-01 | 12 | 1 | 35 | 3 | 30 | 3 | - | - | - | - | 77 | 7 |
| 2018-09-01 | 12 | 1 | 30 | 3 | 31 | 3 | - | - | - | - | 73 | 7 |
| **Pokytis** | **-4** | **0** | **-3** | **0** | **-1** | **0** | **-** | **-** | **-** | **-** | **-9** | **0** |

1.3.4. Žilpamūšio daugiafunkcis centras:

Nuo 2016 m. sausio 1 d. veikia Žilpamūšio daugiafunkcis centras. Praėjusiais metais po pamokų daugiafunkcį centrą lankė 16 vaikų.

1.4. Mokinių vežiojimas (*pavežamų mokinių skaičius ir dalis proc*.)

|  |  |  |  |
| --- | --- | --- | --- |
| Metai | Lėvens pagrindinė mokykla | Ustukių pagrindinio ugdymo skyrius | Valakėlių skyrius |
| 2016 m. | 109 mok. (36 proc.) | 96 mok. (80 proc.) | 56 mok. (68 proc.) |
| 2017 m. |  68 mok. (23 proc.) | 76 mok. (75 proc.) | 62 mok. (81 proc.) |
| 2018 m.  |  69 mok. (21 proc.) | 65 mok. (84 proc.) | 58 mok. (79 proc.) |
| **Pokytis** |  **-40 mok. (-13 proc.)** | **-31 mok. (-1 proc.)** | **+2 mok. (+11 proc.)** |

1.5. Nemokamas mokinių maitinimas (*mokinių skaičius ir dalis proc.)*

|  |  |  |  |
| --- | --- | --- | --- |
|  Metai  | Lėvens pagrindinė mokykla | Ustukių pagrindinio ugdymo skyrius | Valakėlių skyrius |
| 2016 m. | 40 mok. (13 proc.) |  60 mok. (50 proc.) |  34 mok. (41 proc.) |
| 2017 m. | 28 mok. ( 9 proc.) |  33 mok. (33 proc.) |  39 mok. (51 proc.) |
| 2018 m.  | 39 mok. (12 proc.) |  31 mok. (41 proc.) |  36 mok. (49 proc.) |
| **Pokytis** | **-1 mok. (-1 proc.)** | **-29 mok. (-17 proc.)** | **+ 2 mok. (+8 proc.)** |

1.6. Mokytojai

|  |  |  |  |
| --- | --- | --- | --- |
| Metai | Mokytojų skaičius iš viso | Iš jų atestuota kvalifikacinėms kategorijoms: | Neatestuota (sk./proc.) |
| Mokytojo (sk./proc.) | Vyr. mokytojo(sk./proc.) | Metodininko(sk./proc.) | Eksperto(sk./proc.) |
| 2016-12-31 | 71 | 4/6  | 39/55  | 27/38  | - | 1/1 |
| 2017-12-31 | 69 | 3/4 | 39/57 | 26/38 | - | 1/1 |
| 2018-12-31 | 66 | 4/6 | 38/58 | 23/35 | - | 1/1 |
| **Pokytis** | **-5** | **0/0** | **-1/+3** |  **-4/-3** | **-** | **0/0** |

1.7. Darbuotojų etatų sąrašas (*finansuojamų iš Mokinio krepšelio ir iš Savivaldybės biudžeto)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Finansuojami iš mokinio krepšelio | 2017-01-01 | 2018-01-01 | 2019-01-01 | Pokytis | Finansuojami iš Savivaldybės biudžeto | 2017-01-01 | 2018-01-01 | 2019-01-01 | Pokytis |
| Direktorius Direktoriaus pavaduotojas ugdymui Skyriaus vedėjas Specialusis pedagogas Socialinis pedagogas Logopedas Mokytojo padėjėjas Bibliotekininkas Skaityklos vedėja Inžinierius techninei priežiūraiPsichologas Ugdymo karjerai specialistas Mokytojai | 1 1,75 2 2,5 1,752,25 4,75 2,25 0,5 1,25 0,75 0,25 0 | 1 1,752 2,5 1,75 2,25 4,75 2,25 -1,25 0,75 0,25 0 | 11,751,52,51,752,2542-00,75041,06 | 00-0,5000-0,75-0,25-0,5-1,250-0,25+41,06 | Direktoriaus pavaduotojas ūkio reikalams Vyr. finansininkas Buhalteris Raštinės vedėja Rūbininkas Valytojas Kiemsargis Pastatų techninės priežiūros darbininkasVairuotojas Sporto salės budėtojas Elektrikas Neformaliojo ugdymo organizatorius Inžinierius techninei priežiūrai  | 1 1 0,5 1,25 2 12,5 2,25 3,25 2 0,5 0,5 0,5 0 | 1 1 0,5 1,25 2 12,5 2,25 3,25 2 0,5 0,5 0,5 0 | 110,51,25211,523,2520,50,50,51,25 | 00000-1-0,2500000+1,25 |
| Iš viso:  | 21  | 20,5 | 57,56 | +37,56 | Iš viso:  | 27,25  | 27,25  | 27,25 | 0 |

**2. MOKYKLOS VEIKLA IR REZULTATAI**

2.1. Ataskaitinių metų Mokyklos veiklos plano tikslai, uždaviniai ir jų įgyvendinimas. Ryškiausi pasiekimai, tradicijos

**2018 metų prioritetinės mokyklų veiklos sritys:**

1. Pamokos kokybė.

2. Saugi ir moderni aplinka.

3. Partnerystė ir bendruomeniškumas.

**Tikslai ir uždaviniai:**

I . Efektyvinti pamokos vadybą.

1. Kryptingai dalyvauti kompetencijų tobulinimo renginiuose, aktyvinti gerosios patirties sklaidą.

2. Užtikrinti ugdymosi kokybę ir veiksmingumą.

3. Efektyvinti ugdymo kokybės priežiūrą.

 II. Stiprinti mokinių motyvaciją, tobulinant pažangos fiksavimą.

1. Tobulinti mokinių individualios pažangos stebėseną.

2. Užtikrinti mokymosi pagalbą.

 III. Stiprinti saugią, draugišką ir emociškai palankią mokyklos aplinką.

1. Ugdyti bendravimo, socialinius įgūdžius, kultūringą elgesį.

2. Plėsti edukacines erdves, atnaujinant ir modernizuojant mokyklos patalpas.

 IV. Stiprinti partnerystę ir bendruomeniškumą.

1. Stiprinti mokyklos bendruomenę, skatinant tautiškumą ir pilietiškumą.

2. Palaikyti ir stiprinti ryšius su kitomis įstaigomis, plėtojant viešuosius ryšius bei

skleidžiant informaciją apie mokyklų veiklas.

Iškelti tikslai su uždaviniais įgyvendinti iš dalies.

Pedagogų kvalifikacijos tobulinimas – nenutrūkstamas procesas. Jis skatina mokytojų kūrybiškumą, dalyko ir metodinės veiklos tobulinimą, profesinės kompetencijos augimą. Mokytojai, administracija, grįžę iš seminarų, kursų, informacija pasidalina metodikos grupėse, tačiau skatintina, kad įgytas žinias išbandytų praktiškai pamokose, o po to pasidalintų su kolegomis sėkmėmis ir nesėkmėmis. 2018 metais lankyti įvairūs seminarai, kursai, forumai: „Sumanus švietimas - įkvėpti mokytis“, „Projektų rengimas. Praktika“, „Šiaurės Lietuvos gamtinis ir kultūrinis kraštovaizdis“, „Mokymosi pagalbos keliai, užtikrinantys asmenybės ūgtį“, „Klasės valdymas, mokytojo pozicija bendraujant su mokiniais, tėvais, perdegimo prevencija“, „Netradicinė fizinė veikla kūno kultūros pamokose mokinių sveikatinimui“, „Pedagogų rengimo ir kvalifikacijos tobulinimo pokyčiai“, „Skaitmeninių pamokų ir mokymo (si) objektų naudojimas ir kūrimas su ActivInspire programa“, „Eduka dienyno naudojimo ugdymo procese mokymai“, „Paauglystės kryžkelės“, „Mokyklos ir tėvų bendradarbiavimas – laimingas vaikas“, „Emocinės kultūros ugdymas mokykloje ir šeimoje“, „Matematikos mokslas – tai mąstymo gelmė ir grožis“, „Gabių mokinių motyvacijos ugdymo metodika“ ir kt.

Stiprinant emocinį bendruomenės saugumą, mokytojai ir tėvai dalyvavo lektorės L. Laurinčiukienės seminare „Emocinės kultūros ugdymas mokykloje ir šeimoje“, 9-10 klasių mokiniams psichologė vedė užsiėmimą „Kaip geriau jaustis mokykloje“. Dalyvauta klasių vadovų konferencijoje „Nuo karybos link kūrybos“. Mokytoja D. Breivienėįvykdė tarptautinę emocinių ir elgesio problemų prevencijos programą ir įgijo programos įgyvendinimui reikalingą kvalifikaciją. Vykdytos prevencinės programos „Zipio draugai“, „Obuolio draugai“, „Įveikime kartu“, „Paauglystės kryžkelės“.

Mokytojai dalyvavo Europos mokyklų tinklo kartu su Ugdymo plėtotės centru ir institucijomis partnerėmis projekte MENTEP. Ne tik Lietuvoje, bet ir dar dešimtyje Europos šalių: Kipre, Čekijoje, Estijoje, Suomijoje, Prancūzijoje, Graikijoje, Italijoje, Portugalijoje, Slovėnijoje, Ispanijoje, atliktu tyrimu siekta išsiaiškinti turimos technologijomis grįsto mokymo kompetencijos lygį ir jos progresą, išbandytas jo poveikis minėtai kompetencijai stiprinti. Buvo aiškinamasi, kokį poveikį nuoseklus [įsivertinimo įrankio](http://mentep-sat-runner.eun.org/) naudojimas ir derinimas su nacionaline informacine aplinka ([ekosistema](https://ecosys.ugdome.lt/)) bei joje siūlomomis pedagogų kvalifikacijos tobulinimo galimybėmis turi mokytojo technologijomis grįsto mokymo kompetencijai.

Mokytojai dalyvavo įvairiose veiklose mokykloje ir rajone: Pasvalio krašto jaunųjų matematikų mokyklos „Rokunda“ veikloje, ruošė sąlygas ir buvo mokyklinės, rajono matematikos olimpiados, konkurso akademiko B. Grigelionio taurei laimėti, rajone, organizuotų olimpiadų, standartizuotų testų, PUPP darbų vykdymo ir vertinimo komisijose, vadovauja rajono mokytojų metodiniams būreliams.

Siekdami mokinio pažangos, ne tik gilino žinias kursuose, seminaruose, bet ir dalijosi gerąja patirtimi su kolegomis. 2018 m. pedagogai dalyvavo Bauskės pagrindinėje mokykloje organizuotoje metodinėje dienoje. Su kolegomis dalinosi gerąja patirtimi specialioji pedagogė I. Ruželienė, mokytojos V. Kanišauskaitė, V. Mačėnienė, R. Žigienė. V. Nekiūnienė, J. Paušienė, L. Rožėnienė, R. Jackūnienė. Direktorė skaitė pranešimą „Kas naujo Lietuvos švietimo sistemoje“. Logopedė J. Kondratavičienė dalyvavo tarptautinėje virtualioje metodinių darbų parodoje „Mano pagalba vaikui“, skirtoje Europos logopedų dienai paminėti, ir pristatė priemonę "Mano raidės. Matau, girdžiu, veikiu, tariu", psichologė V. Gaigalaitė skaitė pranešimą Pasvalio rajono psichologų metodiniame susirinkime „Asmens su savižudybės rizika psichosocialinis vertinimas“, atliko pirmų ir penktų klasių mokinių adaptacijos tyrimus. Norvegijos Karalystės Drangedalo savivaldybės švietimo įstaigų vadovų komandai direktorė skaitė pranešimą „Mokyklos ir šeimos bendradarbiavimas“, direktoriaus pavaduotoja A. Abukevičienė skaitė pranešimą „Mokinių pasiekimų gerinimas“, mokytojos A. Vyčienė, A. Petraitienė vedė atviras veiklas.

Mokiniai skatinti aktyviai dalyvauti konkursuose, olimpiadose (rašinių, kalbų, meninio skaitymo, matematikos, IT, istorijos, geografijos, menų ir kt.), sportinėse varžybose.

Ugdymo kokybei užtikrinti buvo vykdomas pamokų stebėjimas, veiklos įsivertinimas.

2018 m. gegužės-birželio mėn. metodikos grupėse ir mokyklos skyriuose buvo analizuojamos ir užpildytos plačiojo įsivertinimo anketos. Apklausoje dalyvavo 33 Lėvens pagrindinės mokyklos mokytojai ir pagalbos mokiniui specialistai, 16 – Ustukių skyriaus ir 10 – Valakėlių skyriaus (iš viso 59 mokytojai ir pagalbos mokiniui specialistai). 5 aukščiausios vertės:

|  |  |  |
| --- | --- | --- |
| Sritis  | Tema | Rodiklis  |
| 3. Ugdymosi aplinkos | 3.1. Įgalinanti mokytis fizinė aplinka | 3.1.3.Aplinkų bendrakūra (4 lygis) |
| 4. Lyderystė ir vadyba | 4.2.Mokymasis ir veikimas komandomis | 4.2.3. Mokyklos tinklaveika (4 lygis) |
| 4. Lyderystė ir vadyba | 4.1.Veiklos planavimas ir organizavimas | 4.1.3. Mokyklos savivalda (3 lygis) |
| 2. Ugdymas(is) ir mokinių patirtys | 2.3. Mokymosi patirtys | 2.3.2. Ugdymas mokyklos gyvenimu (3 lygis) |
| 2.Ugdymas(is) ir mokinių patirtys | 2.1. Ugdymo(si) planavimas | 2.1.1. Ugdymo(si) tikslai (3 lygis) |

 5 žemiausios vertės:

|  |  |  |
| --- | --- | --- |
| Sritis  | Tema | Rodiklis  |
| 3. Ugdymosi aplinkos | 3.1. Įgalinanti mokytis fizinė aplinka | 3.1.1. Įranga ir priemonės (2 lygis) |
| 3. Ugdymosi aplinkos | 3.1. Įgalinanti mokytis fizinė aplinka | 3.2.2. Mokymasis virtualioje aplinkoje (2 lygis) |
| 2. Ugdymas(is) ir mokinių patirtys | 2.3. Mokymosi patirtys | 2.3.1. Mokymasis (2 lygis) |
| 1. Rezultatai | 1.1. Asmenybės branda | 1.1.1. Asmenybės tapsmas (2 lygis) |
| 4. Lyderystė ir vadyba | 4.2.Mokymasis ir veikimas komandomis | 4.2.1. Veikimas kartu (3 lygis) |

2018 m. giluminiam įsivertinimui pasirinkti rodikliai 3.1.1. Įranga ir priemonės (šiuolaikiškumas) ir 2.3.1. Mokymasis (mokymosi socialumas).

Spalio - lapkričio mėnesiais metodikos grupės pildė anketas apie įrangos ir priemonių reikalingumą kabinetuose ir sporto salėse, aiškinosi, kokios įrangos ir priemonių labiausiai trūksta ir kaip tam tikros priemonės pagerintų darbą. Atsižvelgiant į mokytojų ir mokinių pastebėjimus ir turimas lėšas, gruodžio mėn. įsigyta: 2 interaktyviosios lentos, 8 kompiuteriai, 4 vaizdo projektoriai, nešiojama garso kolonėlė, klavišinis muzikos instrumentas. Visos dienos mokyklos veiklai nupirkta stalo žaidimų ir kitų lavinamųjų priemonių.

Spalio-lapkričio mėnesiais buvo apklausta 150 5-9 klasių mokinių IQESonline.lt platformoje (mokinių apklausa apie mokyklos ir mokymo kokybę). Atsižvelgiant į mokinių atsakymus, mokytojams pasiūlyta ruošiantis pamokoms numatyti aktyviuosius mokymosi būdus ir formas, skatinti darbą grupėse ir porose, apgalvotai skirti namų darbus.

Metodikos grupėse svarstyti bei nagrinėti dokumentai, aktualūs klausimai: išanalizuoti NMPT, PUPP ir pusmečių rezultatai, kurie buvo pristatyti Mokytojų tarybos posėdžiuose. Tėvai ir mokiniai su rezultatais supažindinti individualių pokalbių metu. NMPT rezultatai suteikė mokytojams ir vadovams informaciją, kuri panaudota planuojant ir organizuojant ugdymo procesą. Pristatyta plačiojo įsivertinimo anketa, bendrieji reikalavimai ilgalaikiams planams.

Kiekvieno dalyko mokytojas savo pamokose daug dėmesio skyrė skaitymo įgūdžiams gerinti, išvadų formulavimui, įvairaus lygio užduočių rengimui. Skatinamas kūrybiškumas, vaizduotė, ugdomos pažinimo, iniciatyvumo ir kūrybingumo, kitos dalykinės ir asmeninės kompetencijos. Padėti suvokti skaitymą kaip vertybę padėjo ir užsiėmimai bibliotekose, kur vyko edukacinės pamokos ir susitikimai.

Kaupiama mokinių pasiekimų ir pažangos vertinimo informacija: individualios mokinio pažangos lapai, NMPP rezultatai, pagrindinio ugdymo pasiekimų patikrinimo, pažangumo ir lankomumo, konkursų ir olimpiadų suvestinės. Dešimtą klasę baigė 9 mokiniai. Vienas mokinys buvo atleistas nuo pasiekimų patikrinimo. Iš 8 dalyvavusiųjų PUPP 4 mokiniai turėjo specialiųjų ugdymosi poreikių, mokėsi pagal pritaikytas programas. Visi baigusieji tęsia mokslus kitose ugdymosi įstaigose.

Dalykų mokytojai, klasių vadovai su mokiniais ir jų tėvais aptarė kiekvieno mokinio pažangą. Mokiniai, gavę grįžtamąjį ryšį, vertino savo mokymąsi, kuris padėjo suprasti iškylančius sunkumus ir problemas, numatyti tolesnius mokymosi žingsnius. Pagal parengtą konsultacijų tvarkaraštį mokytojai teikė pagalbą įvairių gebėjimų mokiniams, veikė Visos dienos mokykla. Skatinama mokinių savanorystė per pamokas ir konsultacijų metu.

Pasvalio Lėvens pagrindinėje mokykloje nuo 2018 m. spalio 1 d. veikia Visos dienos mokykla, kurią pradėjo lankyti 65 1-4 klasių mokiniai (gruodžio 20 d. duomenimis – 74 mokiniai). Sudarytos 4 grupės po 16-19 mokinių. Su VDM mokiniais dirba 4 mokytojo padėjėjos (po 0,5 etato), įdarbintos pagal Specialiosios pedagogikos ir psichologijos centro įgyvendinamą ES projektą „Pedagogų ir švietimo pagalbos specialistų kvalifikacijos tobulinimas“.

Pagalbos mokiniui specialistės, siekdamos gerinti specialiųjų ugdymosi poreikių turinčių mokinių mokymosi rezultatus bei motyvaciją, konsultavo mokinius, dalyvavusius įvairiuose konkursuose, projektuose, pačios organizavo renginius mokyklos bei Pasvalio r. specialiųjų ugdymosi poreikių turintiems mokiniams. Dalyvaudami neformaliojo ugdymo veiklose SUP mokiniai gilino įvairių mokomųjų dalykų žinias, tobulino rašymo, skaitymo, skaičiavimo įgūdžius, mokėsi komunikavimo, bendravimo kultūros, ugdėsi kūrybiškumą, gebėjimą dirbti grupėje.

Ugdymas vyko netradicinėse aplinkose. Išnaudojamos mokykloje sukurtos edukacinės erdvės. Interaktyvi istorijos pamoka buvo vedama Ustukių kaimo bendruomenės bibliotekoje, Pasvalio krašto muziejuje, Vilniaus geležinkelių muziejuje. Kūno kultūros pamokos vestos Pasvalio baseine. Pradinukai Pasvalio Katiliškio bibliotekos edukacinėje veikloje kartu su Kake Make ieškojo lobio, dalyvavo protmūšyje.

Mokytojų skatinami ir padedami, mokiniai turėjo galimybes kryptingai tenkinti saviraiškos poreikius akademinėje, meninėje - kūrybinėje, sportinėje, technologijų, projektinėje veikloje. Dalyvauta sveikatos rėmimo specialiojoje programoje „Sveika gyvensena – gyvenimo būdas“, projektuose „Olimpinė karta“, „Pažink, švęsk, kurk“, „Pažinimas kuria draugystę“, „Aš - tai mes“, „Mokytis lauke naudinga ir smagu“, vaikų vasaros socializacijos programoje „Būkime kartu“, „Strazdaniukų vasara“, „Vasaros mozaika“, VšĮ „Tatula“ programoje „Ugdykime sveiką ir harmoningą žmogų, kartu kurkime sveikatai palankią aplinką karstiniame regione“. Mokytojos L. Gertienės iniciatyva dalyvaujama Erasmus+ projektuose „Science girls“, „CHRIS“ ir „Open Science Schooling“. Mokiniai vykdydami projektinę veiklą lankėsi Graikijoje, Lenkijoje, Italijoje, Ispanijoje, Portugalijoje, kur pristatė savo atliktus darbus, klausėsi kitų šalių atstovų, tobulino kalbinius, socialinius įgūdžius, plėtė kultūrinį akiratį. Jau kelintus metus anglų kalbos mokytojos A. Barančiukienės iniciatyva mokyklos mokiniai vyksta į Slovakiją, kur kartu su šešiomis Europos šalimis dalyvauja anglų kalbos projekte „International village“. Mokytojos A. Petraitienė ir L. Skoblickaitė su mokiniais dalyvavo tarptautiniame projekte su Latvija „Modernaus tarpvalstybinio vaikų ir jaunimo verslumo kompetencijų ugdymo tinklo bibliotekos kūrimas“, kuriame 8 klasės mokinių komanda laimėjo pagrindinį prizą – savaitę verslumo stovykloje Anykščių rajone, o tarptautiniame projekte „Jaunieji verslininkai be sienų“ vykusiame verslo idėjų konkurse laimėtas pagrindinis prizas. Rajono verslininkų asociacijos „Verslo žiedo“ iniciatyva verslo idėjų turnyras praeitais metais vyko mūsų mokykloje, kur mokiniai turėjo galimybę pateikti savo verslo idėjas.

Užmegztas bendradarbiavimas su Vokietijos Respublikos Obernkircheno savivaldybės jaunimo centru. Šį centrą lankantys mokiniai svečiavosi mokykloje, kartu su mūsų mokiniais dalyvavo įvairiose mokyklos veiklose, Žilpamūšio daugiafunkciame centre organizuotame plenere "Pasvalio kraštas".

Mokiniai turi galimybę ugdytis dalykinius gebėjimus, bendrąsias kompetencijas ne tik pamokų metu, bet ir neformalių užsiėmimų metu. Mokiniai lanko įvairius neformaliojo švietimo užsiėmimus tiek mokykloje, tiek už jos ribų. Mokykloje vyksta „Robotikos akademijos“ organizuojami užsiėmimai, mokiniai, lankantys Visos dienos mokyklą, turi galimybę lankyti šį būrelį nemokamai. Džiugina ne tik aktyvus mokinių dalyvavimas užsiėmimuose, bet ir pasiekti rezultatai: dalyvauta šimtmečio Dainų šventėje, šokių konkurse „Baltic Amber Jurmala – 2018“, šokių festivalyje -konkurse „Norim Kilt -2018“, „Mes galim – 2018“, šokių šventėje „Batukai smailianosiukai – 2018“, koncertuota Žilpamūšio daugiafunkciniame centre organizuotame plenere „Pasvalio kraštas“, muzikos festivalyje „Daina gimtinei“. Jaunieji robotų kūrėjai dalyvavo regioninėse varžybose „First Lego League“, kur įgyvendino nežemišką varžybų misiją – nusikelti į Mėnulį ir robotų pagalba padėti įveikti ten kylančius iššūkius. Mūsų jaunųjų išradėjų komanda pelnė nominaciją už genialiausią sprendimą.

Mokykla sėkmingai dalyvavo Unesco skelbtame konkurse tapti Asocijuotųjų mokyklų nare ir buvo viena iš 15 Lietuvos mokyklų, priimtų antrai kadencijai. Unesco Asocijuotųjų mokyklų tinklo akcentas - ugdyti atsakingus pasaulio piliečius - įgyvendintas ir mūsų mokykloje,. Anglų kalbos mokytoja, šio projekto koordinatorė, J. Rastauskienė vedė integruotas pamokas, kuriose mokiniai domėjosi visam pasauliui aktualiomis problemomis ir teikė siūlymus, kaip jas spręsti. Praeitais metais įvykdyta 11 projekto žingsnių ir gautas „Globalaus piliečio ženklelis“.

Palaikomos ir skatinamos bendruomenės tradicijos, kurios atitinka strateginius mokyklos tikslus, puoselėjamas vertybes, skatinamos naujos idėjos, iniciatyvos. Tėvų klubo iniciatyva rudenį buvo „aprengti“ medžiai, papuoštas mokyklos įėjimas. Mokyklos tarybos pirmininkės J. Tuomienės iniciatyva mokykloje lankėsi ir įkvepiančią pamoką mokiniams ir mokytojams dovanojo gamtos fotografas M. Čepulis.

Praeitais metais mokytojų spektaklis „Posėdis“, sulaukęs pripažinimo ne tik Pasvalio bendruomenėje, bet ir kituose Lietuvos rajonuose, tęsė pasirodymus, dalyvavo Rygoje vykusiame tarptautiniame teatrų festivalyje.

Stengiamės apie mokyklos vykdomą veiklą visuomenę informuoti vietos ir šalies žiniasklaidoje, Pasvalio rajono savivaldybės internetiniame puslapyje, mokyklos internetinėse svetainėse. Informacijos sklaidai Lėvens pagrindinėje mokykloje, Ustukių ir Valakėlių skyriuose naudojamasi ir socialinio tinklo „Facebook“ paskyromis.

2.2. Ugdymo rezultatai

2.2.1. Standartizuotų testų rezultatai.

Mokykloje kasmet vykdomi Nacionaliniai mokinių pasiekimų patikrinimai (NMPP), kuriuose dalyvauja 4,6,8 klasių mokiniai, 2 kl. mokinių žinios buvo tikrinamos, pasitelkiant Diagnostinį įrankį.  NMPP testai leidžia mokyklai, mokytojams, mokiniams savarankiškai ir objektyviai įsivertinti mokymosi pasiekimus, rinkti grįžtamojo ryšio informaciją, reikalingą ugdymo kokybei ir vadybai gerinti, teikti patikimą grįžtamąjį ryšį tėvams apie jų vaikų mokymosi pasiekimus, teikti informaciją formuojamajam vertinimui ir diagnostinę informaciją tolesnio mokymo ir mokymosi planavimui.

 Kartu su NMPP testais mokykla gauna ir mokinių klausimyno rezultatus. Remiantis mokinių klausimynų duomenimis, mokyklai pateikti papildomi rodikliai: mokyklos sukuriama pridėtinė vertė, mokyklos klimatas, patyčių situacija mokykloje, mokinių mokėjimas mokytis – 4 klasei; mokyklos sukuriama pridėtinė vertė, mokinių savijauta mokykloje, mokyklos kultūra, mokinių mokėjimas mokytis – 6 ir 8 klasei.

Mokykla kasmet išanalizuoja gautus rezultatus, aptaria juos su mokiniais, mokytojais, supažindinami tėvai. Mokytojai, atsižvelgdami į testų rezultatus, planuoja ugdymo turinį.

MOKINIŲ MOKYMOSI PASIEKIMŲ VERTINIMO PANAUDOJANT DIAGNOSTINIUS IR STANDARTIZUOTUS VERTINIMO ĮRANKIUS REZULTATAI (lyginant su šalies vidurkiu)

|  |  |  |  |
| --- | --- | --- | --- |
| Rodiklis | 2016 m. | 2017 m. | 2018 m.  |
| 4 klasė | 6 klasė | 8 klasė | 4 klasė | 6 klasė | 8 klasė | 4 klasė | 6 klasė | 8 klasė |
| Standartizuoti matematikos testo taškai | 0,4 | -0,1 | 0,3 | -0,39 | 0,38 | 0,38 | -0,13 | 0,74 | 0,34 |
| Standartizuoti skaitymo testo taškai | 0,3 | -0,2 | 0,7 | -0,39 | 0,21 | 0,29 | 0,06 | 0,58 | 0,40 |
| Standartizuoti rašymo testo taškai | 0,4 | 0,3 | 0,7 | 0,33 | 0,20 | 0,53 | -0,43 | 0,46 | 0,17 |
| Standartizuoti pasaulio pažinimo testo taškai | 0,4 |  |  | -0,13 |  |  | 0,32 |  |  |
| Standartizuoti gamtos mokslų testo taškai |  |  | 0,5 |  |  | 0,34 |  |  | 0,95 |
| Standartizuoti socialinių mokslų testo taškai |  |  | 0,9 |  |  | 0,87 |  |  | 0,62 |
| Mokėjimo mokytis rodiklis | 0,3 | 0,3 | 0,8 | 0,18 | 0,34 | 0,32 | -0,16 | 0,5 | 0,39 |
| Mokyklos kultūros rodiklis |  | 0,4 | 0,7 |  | 0,49 | 0,37 |  | 0,65 | 0,78 |
| Patyčių situacijos mokykloje rodiklis | 0,4 | 0,0 | 0,2 | 0,12 | 0,03 | -0,12 | -0,04 | 0,32 | 0,21 |
| Savijautos mokykloje rodiklis |  | 0,6 | 0,7 |  | 0,66 | 0,32 |  | 0,69 | 0,75 |
| Mokyklos klimato rodiklis | 0,6 |  |  | -0,11 |  |  | -0,22 |  |  |
| Standartizuotas pridėtinės vertės rodiklis | 0,1 | -0,2 | 0,4 | -0,41 | -0,11 | 0,30 | -0,71 | 0,28 | -0,09 |

2.2.2. Pagrindinio ugdymo pasiekimų patikrinimo rezultatai.

Ustukių pagrindinio ugdymo skyrius:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Metai** | **Dalykas** | **Įvertinimas** | **1** | **2** | **3** | **4** | **5** | **6** | **7** | **Iš viso:** |
| 2016 | Lietuvių kalba (gimtoji) | Mokinių skaičius | 0 | 2 | 2 | 2 | 8 | 1 | 2 | 17 |
| Matematika | Mokinių skaičius | 0 | 2 | 7 | 3 | 3 | 1 | 1 | 17 |
| 2017 | Lietuvių kalba (gimtoji) | Mokinių skaičius | 0 | 0 | 1 | 2 | 2 | 3 | 3 | 11 |
| Matematika | Mokinių skaičius | 0 | 0 | 2 | 4 | 3 | 1 | 1 | 11 |
| 2018 | Lietuvių kalba (gimtoji) | Mokinių skaičius | 0 | 0 | 1 | 2 | 0 | 2 | 3 | 8 |
| Matematika | Mokinių skaičius | 2 | 3 | 1 | 0 | 2 |  0 | 0 | 8 |

2016 m. iš 17 dalyvavusiųjų PUPP 7 mokiniai turėjo specialiųjų ugdymosi poreikių, mokėsi pagal pritaikytas programas.

2017 m. iš 11 dalyvavusiųjų PUPP 6 mokiniai turėjo specialiųjų ugdymosi poreikių, mokėsi pagal pritaikytas programas.

2018 m. iš 8 dalyvavusiųjų PUPP 4 mokiniai turėjo specialiųjų ugdymosi poreikių, mokėsi pagal pritaikytas programas, 1 mokinys, mokęsis pagal individualizuotą programą, PUPP nedalyvavo.

2.2.3. Pagrindinio išsilavinimo įgijimas. Tolimesnė 10-okų veikla

Ustukių pagrindinio ugdymo skyrius:

|  |  |  |  |
| --- | --- | --- | --- |
|  | **2016** | **2017** | **2018** |
| Iš viso baigė 10 (2g) kl. | 17 | 13 | 9 |
|  Mokosi 11 (3g) klasėje | gimnazijose | 3 | 1 | 5 |
| vidurinėse mokyklose | 0 | 0 | 0 |
| suaugusiųjų kl. | 0 | 0 | 0 |
| Mokosi profesinėje mokykloje | 14 | 11 | 3 |
| Nesimoko, nedirba | 0 | 0 | 0 |
| Kartoja kursą 10(2g) kl. | 0 | 0 | 0 |
| Kita: mokosi Pasvalio specialiojoje mokykloje | 0 | 1 | 1 |
| Dirba | 0 | 0 | 0 |

2.2.4. Valstybinių brandos egzaminų rezultatai.

2.2.5. Vidurinio išsilavinimo įgijimas. Tolimesnė 12-okų veikla

2.2.6. Kurso kartojimas (*kartojančių kursą mokinių skaičius ir dalis proc*.)

2016 m. kursą kartoja 1 mokinys - 0,3 proc.

2017 m. kursą kartoja 1 mokinys - 0,3 proc.

2018 m. kursą kartoja 1 mokinys - 0,3 proc.

2.2.7. Mokinių dalyvavimas olimpiadų ir konkursų rajoniniuose, regioniniuose bei šalies etapuose

Lėvens pagrindinė mokykla

|  |  |  |
| --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius  |
| Rajoninis etapas | Regioninis etapas | Šalies etapas |
| 1. | „Kai plunksna prabyla“ | 8/3 |  |  |
| 2. | „Mes – policijos bičiuliai“ | 10/1 |  |  |
| 3. | „Šviesoforas“ | 4/1 (3 komandinė vieta) |  |  |
| 4. | Meninio skaitymo konkursas | 2/1 |  |  |
| 5. | Mažasis diktantas 4-5 kl.  | 5/2 |  |  |
| 6. | Epistolinio rašinio konkursas | 2/2 |  |  |
| 7. | Rašinio arba esė konkursas ,,Kaip supranti žodžius ,,Kultūra atveria vartus į ateitį“? |  |  | 2/2 |
| 8. | 8 klasės mokinių (užsienio) kalbos olimpiada | 1/1 |  |  |
| 9. | Rusų kalbos skaitovų konkursas | 4/1 |  |  |
| 10. | Anglų kalbos olimpiada 6-8 kl. | 11/4 |  |  |
| 11. | Anglų kalbos konkursas „Poetry out loud“ | 10/2 |  |  |
| 12. | Gamtos mokslų olimpiada 5-8 kl.  | 10/5 |  |  |
| 13. | Geografijos olimpiada „Mano gaublys“ | 8/2 |  |  |
| 14. | Č. Kudabos geografijos konkursas |  |  | 3/0 |
| 15. | Jaunųjų kompiuterininkų konkursas  | 4/0 |  |  |
| 16. | Dr. J. Kazicko IT konkursas  |  | 2/1 |  |
| 17. | Logo olimpiada  |  |  | 7/7 |
| 18. | Logo konkursas  | 8/7 |  | 7/7 |
| 19. | IT konkursas „Žiemos fantazija“ |  |  | 8/1 |
| 20. | IT konkursas „Kompiuterinė Kalėdų pasaka“ |  |  | 4/2 |
| 21. | IT konkursas „Bebras“  | 84/4 |  | 84/0 |
| 22. | „Matmintinis“ |  |  | 9/1 |
| 23. | Nacionalinis (pradinių klasių) matematikos konkursas  |  |  | 21/0 |
| 24. | 67-oji Lietuvos 5-8 klasių matematikos olimpiada | 17/5 |  |  |
| 25. | 3-4 klasių matematikos olimpiada | 6/4 |  |  |
| 26. | Panevėžio krašto jaunųjų matematikų olimpiada |  | 3/0 |  |
| 27. | Pasvalio krašto jaunųjų matematikų XVI „Rokundos“ konkursas  | 10/3 |  |  |
| 28.  | Matematikos Kengūra | 92/4 |  | 92/0 |
| 29.  | Lietuvių kalbos Kengūra |  |  | 4/2 |
| 30. | Anglų kalbos Kengūra |  |  | 13/7 |
| 31.  | Plaukimo varžybos (3-4 kl.) bern. | 5/1 (2 komandinė vieta) |  |  |
| 32.  | Plaukimo varžybos (3-4 kl.) merg. | 5/1 (1 komandinė vieta) |  |  |
| 33.  | Krepšinio varžybos  | 8/0 |  |  |
| 34. | Kroso estafetės | 8/1 (2 komandinė vieta) |  |  |
| 35.  | Lengvoji atletika – keturkovė (mergaitės) | 6/1 (1 komandinė vieta) | 6/0 |  |
| 36.  | Lengvoji atletika – keturkovė (berniukai) | 6/1 (1 komandinė vieta) | 6/1 (3 komandinė vieta) |  |
| 37.  | Lengvoji atletika - rungtys | 23/0 |  |  |
| 38.  | Krosas Policijos taurei laimėti  | 21/4 |  |  |
| 39. | Kvadrato varžybos (3-4 kl.) | 12/1 (3 komandinė vieta) |  |  |
| 40.  | Kvadrato varžybos (mergaitės, 5-6 kl.) | 10/1 (2 komandinė vieta) |  |  |
| 41.  | Kvadrato varžybos (berniukai, 5-6 kl.) | 10/0 |  |  |
| 42. | Futbolo varžybos  | 10/1 (1 komandinė vieta) | 10/1 (2 komandinė vieta) |  |

Ustukių skyrius

|  |  |  |
| --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius  |
| Rajoninis etapas | Regioninis etapas | Šalies etapas |
|  | Konkursas „Kai plunksna prabyla“ | 1/1 |  |  |
|  | 6-8 klasių mokinių anglų k. olimpiada | 2/0 |  |  |
|  | 8-oji gamtos mokslų olimpiada 5-8 kl. | 3/0 |  |  |
|  | Geografijos olimpiada | 5/0 |  |  |
|  | 5-8 kl. mokinių matematikos olimpiada | 1/1 | 1/1 | 1/0 |
|  |  8 klasės mokinių rusų kalbos olimpiada | 4/0 |  |  |
|  | Meninio skaitymo konkursas | 1/0 |  |  |
|  | Konkursas ,,Mažasis diktantas“ | 1/0 |  |  |
|  | SUP matematikos olimpiada „Dukart du plius du“  | 4/0 |  |  |
|  | SUP Eilėraščių deklamavimo konkursas "Šalčio pasaka"  | 2/ 2 |  |  |
|  | SUP Eilėraščių deklamavimo konkursas "Aukso skraistė"  | 2/1 |  |  |
|  | SUP Dailyraščio konkursas „Auksaspalvis ruduo“  | 1/0 |  |  |
|  | Kompiuterinių piešinių konkursas |  |  | 4/0 |
|  | Konstitucijos egzaminas |  |  | 8/0 |
|  | „Draugo diena“ | 4/0 |  |  |

Valakėlių skyrius

|  |  |  |
| --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius |
| Rajoninis etapas | Regioninis etapas | Šalies etapas |
| 1, | Konkursas „Olympis“ (lietuvių kalba) |  |  | 5/5 |
| 2. | Konstitucijos egzaminas |  |  | 6/0 |
| 3. | Kalbų Kengūra (lietuvių kalba) |  |  | 2/0 |
| 4 | Dailyraščio konkursas „Rašom!“ |  |  | 6/0 |
| 5. | Rašinio konkursas „Gamtos stebuklas“ |  |  | 1/0 |
| 6. | Meninio skaitymo konkursas | 1/0 |  |  |
| 7. | 68 – oji Lietuvos 5-8 klasių mokinių matematikos olimpiada | 3/1 |  |  |
| 8. | Panevėžio krašto 5 – 9 klasių jaunųjų matematikų 24 – oji olimpiada |  | 1/0 |  |
| 9. | Kūrybinis konkursas „Spalviukų šalyje“ |  |  | 2/0 |
| 10. | Anglų kalbos konkursas „Kings“ |  |  | 7/5 |
| 11. | Konkursas „Poetry out loud“ | 3/0 |  |  |
| 12. | Piešinių konkursas „Mes - policijos bičiuliai“ | 3/1 |  |  |
| 13. | Jaunųjų literatų konkursas „Kai plunksna prabyla“ | 2/0 |  |  |
| 14. | UAB „Skinija“ konkursas „Nupiešk sau kojinytes“ |  |  | 19/0 |
| 15. | Kūrybinių darbų paroda konkursas „Spalvoti žodžiai“, skirtas V. Palčinskaitės 75 -erių metų sukakčiai paminėti |  |  | 3/0 |
| 16. | Valstybės vaiko teisių ir apsaugos tarnybos organizuotas vaikų piešinių konkursas „Kaip įsivaizduoji vaiko teisių gynėją“ |  |  | 6/0 |
| 17. | Kompiuterinių kalėdinių ir naujamečių atvirukų konkursas „Žiemos fantazija 2018“ |  |  | 10/0 |
| 18. | 7 – oji geografijos olimpiada „Mano gaublys“ (6-8 klasės) | 1/0 |  |  |
| 19. | 6-8 klasių mokinių anglų kalbos olimpiada | 2/0 |  |  |
| 20. | Gamtos mokslų olimpiada 5-8 klasių mokiniams | 3/0 |  |  |
| 21. |  Iliustracijos „Tavo žvilgsnis“(rusų kalba) |  |  | 2/1 |

2.3. Specialiųjų poreikių mokinių ugdymas (*mokinių skaičius ir dalis proc.; pagalbos teikimas ir pan.)*

Specialiųjų ugdymosi poreikių turinčių mokinių skaičius ir dalis proc.:

|  |  |  |  |  |
| --- | --- | --- | --- | --- |
|  | 2016 | 2017 | 2018 | **Pokytis** |
| Pasvalio Lėvenspagrindinė mokykla | 30 mok./10 % | 26 mok./9 % | 29 mok./9% | **-1/-1 %** |
| Ustukių skyrius | 29 mok./26 % | 32 mok./28 % | 23 mok./30% | **-6/+4 %** |
| Valakėlių skyrius | 20 mok./24 % | 19 mok./29% | 19 mok./32% | **-1/+8 %** |

Specialiųjų ugdymosi poreikių mokinių ugdymosi poreikių lygiai:

|  |  |  |  |  |  |  |
| --- | --- | --- | --- | --- | --- | --- |
|  | Nedideli | **Pokytis** | Vidutiniai | **Pokytis** | Dideli | **Pokytis** |
| 2016 | 2017 | 2018 | 2016 | 2017 | 2018 | 2016 | 2017 | 2018 |
| Pasvalio Lėvenspagrindinė mokykla | 4 | 5 | 1 | **-3** | 22 | 18 | 27 | **+5** | 4 | 3 | 1 | **-3** |
| Ustukių skyrius | 0 | 7 | 1 | **-6** | 19 | 15 | 16 | **-3** | 10 | 10 | 6 | **-4** |
| Valakėlių skyrius | 6 | 0 | 0 | **- 6** | 6 | 8 | 6 | **0** | 8 | 11 | 13 | **+5** |

Lėvens pagrindinėje mokykloje 4 specialiųjų ugdymosi poreikių turintys mokiniai mokėsi pagal bendrąsias, 25 mokiniai - pagal pritaikytas programas. Ustukių skyriuje – 20 mok. pagal pritaikytas ir 3 mokiniai pagal individualizuotas programas, Valakėlių skyriuje – 13 mok. pagal pritaikytas ir 6 mok. pagal individualizuotas programas.

Su mokiniais, turinčiais SUP, dirbo specialistų komanda: logopedas, spec. pedagogas, psichologas, mokytojo padėjėjai. Psichologas į skyrius atvažiuoja po 1 dieną per savaitę.

Specialieji pedagogai ir logopedai SUP mokiniams vedė individualias ir/arba grupines specialiąsias pratybas. Specialiųjų pedagogų pratybos vyko pamokų metų, išsivedant mokinius į spec. pedagogo kabinetą per lietuvių kalbos, matematikos pamokas. Pratybų metu buvo gilinamos jau turimos žinios, tobulinami skaitymo, rašymo, skaičiavimo įgūdžiai, mokoma naujų temų, pritaikant užduotis pagal mokinių specialiuosius ugdymosi poreikius, akademinį atsilikimą, individualizuotas ar pritaikytas programas. Mokiniams organizuojami užsiėmimai, siekiant mokytis praktinių dalykų (pamokos parduotuvėje, pašte ir pan.). Mokiniai specialiąsias pratybas lankė noriai, todėl visi mokiniai padarė nors minimalią pažangą. Logopedai dirba po pamokų pagal individualiai kiekvienam mokiniui sudarytą tvarkaraštį. Daugiausiai dėmesio skiriama pradinių klasių mokiniams. Mokytojų padėjėjai padeda mokiniams pamokų metu, Valakėlių skyriuje judėjimo negalę turintiems mokiniams padeda pertraukų metu bei kelionėje į mokyklą ir iš jos.

SUP turintys mokiniai dalyvauja klasės, mokyklos renginiuose, įvairiuose rajono ir šalies konkursuose.

Lėvens pagrindinė mokykla

|  |  |  |  |
| --- | --- | --- | --- |
| **Renginys** | **Mėnuo** | **Mokinių skaičius** | **Klasė** |
| Respublikinis kūrybinis konkursas „Spalviukų šalyje“ | Vasaris | 1 | 4 |
| Respublikinės kūrybinės dirbtuvės | Kovas | 2 | 4 |
| Rajoninė matematikos olimpiada „Dukart du plius du“ | Balandis | 2 | 6, 7 |
| Integruotos specialiųjų matematikos ir socialinių įgūdžių lavinimo pratybos „Prekybos centre“ | Balandis | 12 | 2-8 |
| Vasaros socializacijos stovykla „Būkime kartu“ | Birželis | 7 | 2-8 |
| Rajoninis dailyraščio konkursas „Auksaspalvis ruduo“ | Lapkritis | 1 | 5 |
| Rajoninis eilėraščių deklamavimo konkursas „Šalčio pasaka“ | Gruodis | 3 | 3, 5 |

Ustukių pagrindinio ugdymo skyrius

|  |  |  |  |
| --- | --- | --- | --- |
| **Renginys** | **Mėnuo** | **Mokinių skaičius** | **Klasė** |
| Popietė specialiojoje mokykloje „Geometrija linksmai“ | Balandis | 8 | 1-5 |
| Rajoninė matematikos olimpiada „Dukart du plius du“ | Balandis | 4 | 5-6 |
| Vasaros socializacijos stovykla „Strazdaniukų vasara“ | Birželis | 8 | 1-6 |
| Rajoninis dailyraščio konkursas „Auksaspalvis ruduo“ | Lapkritis | 1 | 6 |
| Rajoninis eilėraščių deklamavimo konkursas „Šalčio pasaka“ | Gruodis | 2 | 6 |
| Rajoninis kūrybinis konkursas „Mano pasakos herojus“ | Gruodis | 1 | 6 |

Valakėlių skyrius

|  |  |  |  |
| --- | --- | --- | --- |
| **Renginys** | **Mėnuo** | **Mokinių skaičius** | **Klasė** |
| Respublikinis kūrybinis konkursas „Spalviukų šalyje“ | Vasaris | 2 | 3-4 |
| Vasaros socializacijos stovykla „Vasaros mozaika“ | Birželis | 8 | 1-4 |
| Rajoninis dailyraščio konkursas „Auksaspalvis ruduo“ | Lapkritis | 1 | 4 |
| Rajoninis konkursas „Skaitau lietuvišką pasaką“ | Gruodis | 2 | 4 |

2.4. Neformalusis ugdymas (*kiek priklauso valandų pagal ugdymo planą ir kiek skirta; būrelių skaičius; mokinių, lankančių būrelius skaičius ir dalis proc.; lankančių neformaliojo ugdymo užsiėmimus ne mokykloje mokinių skaičius ir dalis proc.; ryškiausi pasiekimai; pilietinis ir tautinis ugdymas ir pan.)*

Lėvens pagrindinė mokykla:

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Pagal ugdymo planą priklauso val. | Skirtaval. | Būrelių skaičius | Mokinių, lankančių būrelį, skaičius | Procentai | Mokinių, lankančių užsiėmimus ne mokykloje, skaičius | Procentai |
| 2016 | 26 | 26 | 18 | 288 | 95 | 181 | 60 |
| 2017 | 26 | 26 | 19 | 250 | 85 | 184 | 62 |
|  2018 | 30 | 30 | 22 | 239 | 75 | 196 | 61 |
| **Pokytis** | **+4** | **+4** | **+4** | **-49** | **-20** | **+15** | **+1** |

Ustukių pagrindinio ugdymo skyrius:

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Pagal ugdymo planą priklauso val. | Skirtaval. | Būrelių skaičius | Mokinių, lankančių būrelį, skaičius | Procentai | Mokinių, lankančių užsiėmimus ne mokykloje, skaičius | Procentai |
| 2016 | 19 | 19 | 18 | 81 | 70 | 26 | 23 |
| 2017 | 16 | 16 | 16 | 68 | 70 | 22 | 23 |
| 2018  | 14 | 14 | 14 | 60 | 62 | 15 | 15 |
| **Pokytis** | **-5** | **-5** | **-4** | **-21** | **-8** | **-11** | **-8** |

Valakėlių skyrius:

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Pagal ugdymo planą priklauso val. | Skirtaval. | Būrelių skaičius | Mokinių, lankančių būrelį, skaičius | Procentai | Mokinių, lankančių užsiėmimus ne mokykloje, skaičius | Procentai |
| 2016 | 12 | 12 | 9 | 65 | 98 | 13 | 20 |
| 2017 | 12 | 12 | 9 | 65 | 100 | 13 | 20 |
| 2018 | 12 | 12 | 9 | 58 | 79 | 6 | 8 |
| **Pokytis** | **0** | **0** | **0** | **-7** | **-19** | **-7** | **-12** |

Išnaudojamos visos pagal ugdymo planą neformaliajam ugdymui priklausančios valandos. Atsižvelgiant į mokyklų galimybes, organizuojama įvairi popamokinė veikla, mokiniai aktyviai dalyvauja mokyklos ir rajono renginiuose.

Didelis dėmesys skirtas sveikai gyvensenai, sportui. Dalyvauta Lietuvos moksleivių žaidynėse, 5-8 klasių mergaičių varžybose „Ladygolas“. Organizuoti Europos judriosios savaitės renginiai, krepšinio ir judriųjų estafečių varžybos, skirtos Lietuvos šimtmečiui paminėti, su Kupiškio P. Matulionio progimnazijos ir Bauskės pagrindinės mokyklos mokiniais dalyvauta draugiškose 5-6 klasių estafečių varžybose, Valakėlių skyriuje suorganizuotos 5-7 klasių futbolo varžybos su Ustukių skyriaus ir Pumpėnų gimnazijos mokinių komandomis, „Olimpinė diena“ Valakėlių skyriuje, Migonių piliakalnyje, sporto dienos mokyklose ir Smegduobių parke, krose policijos taurei laimėti, šaudymo varžybose, organizuotas mokyklos bendruomenės stalo teniso turnyras.

Mokyklose organizuoti renginiai, skirti atkurtos Lietuvos 100 – mečiui paminėti. Dalyvauta Pasvalio miesto organizuojamuose renginiuose, skirtuose atkurtai Lietuvai, pilietinėje iniciatyvoje „Atmintis gyva, nes liudija“, nacionaliniame konkurse „Lietuvos kovų už laisvę ir netekčių istorija“, „Konstitucijos egzamine“, „Gedulo ir vilties “dieną uždegta žvakutė geležinkelio stotyje, Lietuvos žydų genocido dieną prie paminklo žuvusiems atminti padėti akmenukai su užrašytais žuvusiųjų vardais. Pravestos integruotos pamokos, skirtos Europos kalbų, tolerancijos, antikorupcijos dienoms paminėti. Dalyvauta mokyklų muzikos festivalyje „Daina Gimtinei“. Lietuvos šimtmečiui paminėti organizavome Trispalvį vakarą, kuriame dalyvavo ne tik mokyklos, bet ir miesto bendruomenė, mokinių ir tėvų sportinę popietę. Organizuotos mokinių darbų parodos, protmūšis, skirtas Kovo 11-ajai.

Mokiniai rašė „Laišką Lietuvai“, vyko piešinių konkursas „Mano Lietuva“. Su Pasvalio Mariaus Katiliškio bibliotekos darbuotojomis „keliauta“ interaktyviu Aukštaitijos ETNO kilimu. Mokytojai ir mokiniai dalyvavo Tarptautinės komisijos nacių ir sovietinio okupaciniu režimu nusikaltimams Lietuvoje įvertinti organizuotoje pilietinėje iniciatyvoje „Atminties kelias“, skirtoje paminėti rugsėjo 23 – ąją – Lietuvos žydų genocido aukų atminimo dieną.

Pilietiškumas ugdytas vykdant antikorupcijos savaitės renginius, kurių metu organizuotas piešinių konkursas „Pasaulis be korupcijos“, parengtas lankstinukas „Duok ranką – ne kyšį“, vykdyta apklausa „Kaip aš suprantu korupciją“, aptartas filmas „Korupcijos problema moksleivių akimis“.

Mokyklose vyko tolerancijos dienai skirti renginiai, bendruomenė dalyvavo pavasarinėje aplinkos švarinimo akcijoje „Darom“.

Technologijų ir menų mokytojai, bendradarbiaudami su dalykų mokytojais, mokiniais rengė valstybinių švenčių paminėjimui skirtas darbų parodas, dalyvavo mokyklos interjero kūrime, renginiuose. Mokinių darbai reprezentuoja mokyklas Pasvalio krašto muziejuje, Pasvalio Mariaus Katiliškio viešojoje bibliotekoje.

Mokiniai dalyvavo mokyklos aplinkos puošime, edukacinių erdvių atnaujinime: rekonstruoti stalo, „Sraigė“ ir „Klasė“ žaidimai, pagražintos edukacinės erdvės koridoriuose, pasiūti nauji sėdmaišiai, pufai, pakeisti stendai, sukurti ir pakabinti nauji veidrodžiai, ruošti kvietimai ir suvenyrai, kurti dekoratyviniai akcentai mokyklose vykstantiems renginiams. Mokykla dalyvavo nacionaliniame edukacinių erdvių konkurse ir tapo nugalėtoja.

Mokinių, gebėjimais, išradingumu džiaugėmės Kaziuko mugėje, mamų dienos koncerte -šventėje, adventiniame rytmetyje „Užpūskime paskutinę advento žvakę“.

Mokinių tarybos nariai atliko pilietinę pareigą – dalyvavo mokyklos ir rajono mokinių parlamento prezidento rinkimuose.

Kasmet aktyviai dalyvaujama respublikiniame „Matmintinio“ konkurse. Mokiniai kiekvienais metais patenka į geriausiųjų dešimtukus. Respublikiniame mintino skaičiavimo konkurse 2018 m. dalyvavo devyni (2017 m. – septyni) mokiniai, iš jų keturi mokiniai - D. Stankevičiūtė, 2a kl., A. Pelekevičius, 2a kl., A. Jasiūnas, 2b kl., Emilija Žigaitė, 6a kl. - atstovavo mūsų šaliai šio konkurso finalinėse varžybose Ukrainoje.

Anglų kalbos mokytojos J. Rastauskienės iniciatyva mokyklos mokiniai kartu su 211 pasaulio šalių, pasisakančių prieš branduolinį ginklą, dalyvavo konkurse už taiką pasaulyje „Paper cranes“ ir pateko į nugalėtojų dešimtuką.

Aktyviai dalyvauja renginiuose ir savo gebėjimus parodo neformaliojo meninės krypties ugdymo užsiėmimus lankantys mokiniai. Kasmet organizuojamas šventinis koncertas Motinos dienos proga „Šypsokitės, mamos!“. Praeitais metais mamos buvo pakviestos į pikniką prie mokyklos.

Mokiniams sudarytos sąlygos dalyvauti kultūrinėje, sportinėje, pažintinėje veikloje. Per mokslo metus mokiniai ir mokytojai dalyvauja Pasvalio M. Katiliškio viešosios bibliotekos, Krašto muziejaus organizuojamuose renginiuose, vyksta į edukacinius užsiėmimus kituose šalies miestuose. Organizuojami pažintiniai – patyriminiai mokinių vizitai į Pasvalio priešgaisrinę gelbėjimo tarnybą, Aklųjų draugiją, Pasvalio r. policijos komisariatą, Pasvalio darbo biržą, UAB „Kurana“, Pasvalio pirminės asmens sveikatos priežiūros centrą, Raubonių vilnų karšyklą.

2.5. Mokinių sveikatos priežiūra mokykloje (*sveikatinimo renginiai ir pan.)*

Lėvens pagrindinėje mokykloje visuomenės sveikatos priežiūros specialistė dirba 3 dienas per savaitę. Specialistės į mokyklos skyrius atvyksta vieną kartą per mėnesį arba esant reikalui. Mokykloje ir skyriuose yra įrengti sveikatos kabinetai. Profilaktiškai mokiniai tikrinami dėl pedikuliozės, teikiamos konsultacijos mokiniams, mokytojams, tėvams, suteikiama pirmoji pagalba. Kartu su klasių vadovais, dalykų mokytojais, socialinėmis pedagogėmis planuojami sveikatinimo renginiai, akcijos.

Lėvens mokykloje vestos sveikatos valandėlės – praktiniai užsiėmimai „Žiemos pavojai“, ,,Vasaros pavojai“, ,,Rūkymas ir sveikata“, ,,Žalingi įpročiai ir sveikata“, ,,Asmens higiena“, ,,Ar viskas sveika, kas skanu“. Organizuota akcija mokyklos bendruomenei Pasaulinei dienai be tabako paminėti ,,Obuolys vietoj cigaretės“, Tarptautinei triukšmo suvokimo dienai paminėti, edukacinė išvyka į Pasvalio aklųjų ir silpnaregių dienos centrą. Pasaulinei AIDS dienai paminėti surengtas protmūšis ,,AIDS: geriau žinoti 18“. Mokiniai asmens higienos mokyti organizuojant žaidybinę viktoriną ,,Esu švarus, saugus ir sveikas“.

Ustukių skyriuje vestos sveikatos valandėlės – praktiniai užsiėmimai ,,Triukšmas ir sveikata“, ,,Kad sveiki dantukai būtų“, ,,Vasaros pavojai“, ,,Švarios rankytės- sveikas aš“, ,,Mobilieji telefonai, kompiuteriai ir sveikata“, ,,Sveika gyvensena - gyvenimo būdas“, ,,Vaisius ir daržoves valgykime kasdien“, ,,Sveikas/nesveikas maistas ir sveikata“. Tarptautinei gyvybės dienai paminėti vesta sveikatos valandėlė ,,Gyvybė – brangiausia dovana“, akcija Tarptautinei triukšmo suvokimo dienai paminėti, arbatos akcija.

Valakėlių skyriuje organizuoti pokalbiai apie asmens higieną, „Tarp mūsų mergaičių“. Vestos sveikatos valandėlės: „Virusai ir bakterijos. Kaip apsisaugoti?“, „Vanduo – gyvybės šaltinis“, „Kad dantukai sveiki būtų“, „Pavasario ir vasaros pavojai“.

Mokyklos bendruomenė dalyvavo Judrumo savaitėje, kurios metu suorganizuotas futbolo turnyras, mokytasi šiaurietiško ėjimo pagrindų, žaistas grindų riedulys, organizuotos akcijos „Apibėk savo mokyklą“, „Diena be automobilio“, mokiniai pagal suderintą tvarkaraštį lankosi Pasvalio sporto mokyklos baseine ir pasiekia neblogų rezultatų plaukimo varžybose.

Mokykloje lankėsi maisto technologė R. Bogušienė, kuri mokiniams kalbėjo apie mūsų organizmui reikalingus ir naudingus maisto produktus ir kokio maisto reiktų vengti. Mokinių taryba apie maitinimą mūsų valgykloje kalbėjosi su mokinių maitinimo paslaugą teikiančios UAB „Grūstė“ Panevėžio regiono atstove Ž. Dobravolskiene.

Bendradarbiaujama su Pasvalio PASPC, ligonine, Visuomenės sveikatos biuru.

Lėvens mokyklos bendruomenė (kartu su skyriais) įgyvendindama tęstinį projektą „Sveika gyvensena – gyvenimo būdas“ organizavo įvairias sveikatą stiprinančias veiklas.

2.6. Mokinių lankomumas, prevencinės veiklos organizavimas.

Lėvens pagrindinė mokykla:

|  |  |  |  |
| --- | --- | --- | --- |
| Klasės,metai | Praleistų pamokų skaičius | Nepateisintų pamokų skaičius | Pateisintų pamokų skaičius |
| Iš viso | Tenka vienam mokiniui | Iš viso | Tenka vienam mokiniui | Iš viso | Dėl ligos | Tenka vienam mokiniui | Kitospriežastys | Tenka vienam mokiniui |
| **1-4** |  |  |  |  |  |  |  |  |  |
| 2016 | 4417 | 37,92 | 87 | 0,75 | 4330 | 3867 | 33,19 | 463 | 3,98 |
| 2017 | 3964 | 32,17 | 53 | 0,44 | 3911 | 3533 | 28,68 | 378 | 3.05 |
| 2018 |  5258 | 36,64 | 162 | 1,13 | 5096 | 4571 | 31,85 | 525 | 3,66 |
| **Pokytis** | **+841** | **-1,28** | **+75** | **+0,38** | **+766** | **+704** | **-1,34** | **+62** | **-0,32** |
| **5-8** |  |  |  |  |  |  |  |  |  |
| 2016 | 12300 | 63,40 | 942 | 4,77 | 11358 | 7771 | 40,42 | 3587 | 18,21 |
| 2017 | 11989 | 69,13 | 913 | 5,13 | 11076 | 9093 | 52,55 | 1983 | 11,45 |
| 2018 | 10428 | 67,71 | 964 | 6,26 | 9463 | 6945 | 45,10 | 2519 | 16,36 |
| **Pokytis** | **-1872** | **-1,42** | **+22** | **+1,49** | **-1895** | **-1322** | **-7,45** | **-1068** | **-1,85** |
| **9-10** |  |  |  |  |  |  |  |  |  |
| **2018** | 659 | 41,19 | 59 | 3,69 | 600 | 461 | 28,81 | 139 | 8,69 |

Ustukių skyrius:

|  |  |  |  |
| --- | --- | --- | --- |
| Klasės, metai | Praleistų pamokųskaičius | Nepateisintų pamokųskaičius | Pateisintų pamokų skaičius |
| Iš viso | Tenkavienammokiniui | Iš viso | Tenkavienammokiniui | Iš viso | Dėl ligos | Tenkavienammokiniui | Kitos priežastys | Tenkavienammokiniui |
| **1-4** |  |  |  |  |  |  |  |  |  |
| 2016 | 768 | 20,2 | 6 | 0,15 | 762 | 699 | 18,3 | 63 | 1,65 |
| 2017 | 777 | 22 | 12 | 0,35 | 765 | 708 | 20 | 75 | 2,2 |
| 2018 | 528 | 16 | 26 |  0,4 | 503 | 435 | 14 | 50 | 2 |
| **Pokytis** | **-249** | **-6** | **+20** | **+0,25** | **-262** | **-273** | **-6** | **-25** | **-0,35** |
| **5-8** |  |  |  |  |  |  |  |  |  |
| 2016 | 3813 | 86,6 | 65 | 1,47 | 3748 | 2771 | 63 | 977 | 22,2 |
| 2017 | 3453 | 80 | 308 | 7,16 | 3145 | 2551 | 60 | 594 | 13 |
| 2018 | 1162 | 40 | 154 | 5 | 1008 | 719 | 25 | 290 | 10,5 |
| **Pokytis** | **-2651** | **-46,6** | **-89** | **-0,69** | **-2740** | **-2052** | **-38** | **-687** | **-11,7** |
| **9-10** |  |  |  |  |  |  |  |  |  |
| 2016 | 2286 | 104 | 571 | 26 | 1715 | 1420 | 65 | 295 | 13,4 |
| 2017 | 2528 | 120 | 469 | 22 | 2059 | 1560 | 74 | 499 | 23 |
| 2018 | 1587 | 84 | 225 | 12 | 1434 | 661 | 34 | 311 | 16,5 |
| **Pokytis** | **-699** |  **-68** | **-346** |  **-14** | **-1090** | **-521** | **-25** | **-107** | **-6,5** |

Valakėlių skyrius:

|  |  |  |  |
| --- | --- | --- | --- |
| Klasės, metai | Praleistų pamokų skaičius | Nepateisintų pamokų skaičius | Pateisintų pamokų skaičius |
| Iš viso | Tenka vienam mokiniui | Iš viso | Tenka vienam mokiniui | Iš viso | Dėl ligos | Tenka vienam mokiniui | Kitos priežastys | Tenka vienam mokiniui |
| **1-4** |  |  |  |  |  |  |  |  |  |
| 2015 | 771 | 24,09 | 4 | 0,13 | 767 | 723 | 22,59 | 44 | 1,38 |
| 2016 | 824 | 24,23 | 8 | 0,23 | 816 | 746 | 21,94 | 70 | 2,05 |
| 2017 | 1008 | 28,8 | 2 | 0,05 | 1006 | 966 | 27,6 | 40 | 1,14 |
| **Pokytis** | **+237** | **+4,71** | **+2** | **+0,05** | **+239** | **+243** | **+5,01** | **-4** | **+0,47** |
| **5-8** |  |  |  |  |  |  |  |  |  |
| 2015 | 1683 | 48,09 | 75 | 2,14 | 1615 | 1278 | 36,51 | 337 | 9,63 |
| 2016 | 2065 | 64,53 | 332 | 10,37 | 1733 | 1279 | 39,96 | 454 | 14,18 |
| 2017 | 2853 | 95,1 | 785 | 26,16 | 2068 | 1614 | 53,8 | 454 | 15,13 |
| **Pokytis** | **+1170** | **+47,01** | **+710** | **+24,02** | **+453** | **+336** | **+17,29** | **+117** | **+5,5** |

Lankomumo pokyčiai įvyko dėl mokinių kaitos mokykloje ir skyriuose: Lėvens mokykloje padaugėjus klasių komplektų skaičiui, padidėjo praleistų pamokų skaičius. Ustukių skyriuje atvirkščiai – sumažėjus mokinių, sumažėjo ir praleistų pamokų skaičius.

Mokykloje vykdoma lankomumo prevencija: mokiniai supažindinami su mokyklos darbo tvarkos

taisyklėmis, mokinio elgesio taisyklėmis, Poveikio priemonių ir jų taikymo netinkamai besielgiantiems mokiniams tvarka, vedama lankomumo apskaita, klasės drausmės sąsiuviniai, klasės valandėlės, individualūs pokalbiai su mokiniais ir jų tėvais (ar globėjais), kasdien pildomas elektroninis dienynas (informuojami tėvai), problemos aptariamos Vaiko gerovės komisijų posėdžiuose.

Socialinės pedagogės, bendradarbiaudamos su kitais pagalbos mokiniui specialistais, klasių vadovais organizavo įvairius prevencinius renginius, akcijas „Veiksmo savaitė be patyčių“, „Smurtui – ne“, Tolerancijos dienos paminėjimą.

Dalyvavome Lietuvos Respublikos Prezidentės D. Grybauskaitės inicijuotoje nacionalinėje kampanijoje „Už Saugią Lietuvą“, mokiniai atliko testą „Kaip atpažinti patyčias“ ir sužinojo, kaip atpažinti bei užkirsti kelią patyčioms.

Dalyvavome akcijoje „Tolerancijos savaitė“. Pradinių klasių mokiniai dalyvavo socialinėje akcijoje „Užkrėsk gerumu“, klausėsi internete transliuojamos susisiekimo ministro Roko Masiulio Nacionalinės saugaus eismo pamokos „Kai žinai, esi saugus“, dalyvavo saugaus eismo varžybose „Šviesoforas“. Mokykla dalyvavo konkurse „Saugiausia mokykla“.

Organizuota ekskursija mokiniams į Aklųjų ir silpnaregių draugiją. Kartu su sveikatos priežiūros specialiste organizuota viktorina, skirta AIDS dienai paminėti. 5-10 klasių mokiniai supažindinti su teisės aktais, informuoti apie atsakomybę už rūkymą mokykloje ir jos teritorijoje. Mokiniai dalyvavo Pasvalio ŠPT ir rajono socialinių pedagogų organizuotame renginyje „Draugo diena“. Dalyvauta organizacijos „Gelbėkit vaikus“ inicijuotame „V Solidarumo bėgime“.

Mokiniai skatinami dalyvauti savanoriškoje veikloje: panaudojant antrines žaliavas kuriamos poilsio erdvės mokykloje, pagaminti stalo žaidimai, pufai, sėdmaišiai.

Vykdant projektą „Sveika gyvensena – gyvenimo būdas“ organizuota mokinių pamėgta naktis mokykloje, kurioje dalyvavo mokytojai, mokiniai ir jų tėveliai.

Pradinių klasių mokytojos į ugdymo procesą integravo prevencines programas „Zipio draugai“, „Obuolio draugai“, „Įveikime kartu“. Lions Quest programos „Socialinių – emocinių įgūdžių ugdymas“ temos integruotos į 5-8 klasių vadovų vedamas valandėles, dorinio ugdymo, pilietiškumo pamokas.

Siekiant užimti mokinius atostogų metu, vasarą organizuotos vasaros stovyklose „Būkime kartu”, „Strazdaniukų vasara“ ir „Vasaros mozaika“, kuriose dalyvavo po 20 mokinių iš socialiai remtinų šeimų. Mokiniams buvo organizuojamos įvairios veiklos, mokėsi leisti laisvalaikį turiningai, prasmingai.

Švietimo pagalbos tarnybos psichologė S. Stapulionienė vedė STEP užsiėmimus 6-12 m. vaikus auginantiems tėvams, mokė tėvus pozityvaus bendravimo su vaiku įgūdžių.

2.7. Dalyvavimas projektuose

|  |  |  |  |
| --- | --- | --- | --- |
| Eil. Nr. | Projekto pavadinimas | Laikotarpis | Gauta lėšų ar pan. |
| 1. | "Sveika gyvensena - gyvenimo būdas" | 2018 | 1700 Eur |
| 2. | Pleneras "Pasvalio kraštas" (Žilpamūšio daugiafunkcis centras) | 2018 | 500 Eur |
| 3 | "Pažinimas kuria draugystę" (Lėvens mokykla) | 2018 | 500 Eur |
| 4. | "Aš - tai mes" (Lėvens mokykla) | 2018 | 500 Eur |
| 5. | „Mokytis lauke naudinga ir smagu“ (Lėvens mokykla) | 2018 | 500 Eur |
| 6. | „Būkime kartu“ (Lėvens mokykla) | 2018 | 500 Eur |
| 7. | „Strazdaniukų vasara“ (Ustukių skyrius) | 2018 | 400 Eur |
| 8. | „Vasaros mozaika“ (Valakėlių skyrius) | 2018 | 450 Eur |
| 9. | Šviečiamosios veiklos projektas „Ugdykime sveiką ir harmoningą žmogų, kartu kurkime sveikatai palankią aplinką karstiniame regione“ (Lėvens mokykla) | 2016-2018 | 150 Eur |
| 10. | Lions Quest Paauglystės kryžkelės „Socialinis emocinis ugdymas mokykloje“ | 2018 | Mokymo medžiaga |
| 11. | Paramos vaikams centro vykdoma prevencinė ir intervencinė programa pradinukams „Zipio draugai“, „Antras žingsnis“. | 2018 | Mokytojams organizuojami seminarai, aprūpinama mokymo medžiaga. |
| 12. | Erasmus+ projektas "SciensGirls" (Lėvens mokykla) | 2016–2018 m. | 17968 Eur |
| 13. | Erasmus+ projektas „CHRIS: Countering Human RADICALISATION In School“ (Lėvens mokykla) | 2016–2018 m. | 14353,95 Eur |
| 14. | Erasmus+ projektas „Open Science Schooling – Fostering re-engagement in science learning through open science schooling“ (Lėvens mokykla) | 2017-2020 m. | 11604 Eur |
| 15. | „Modernaus tarpvalstybinio vaikų ir jaunimo verslumo kompetencijų ugdymo tinklo bibliotekose kūrimas“ | 2018-2019 m. | Mokymai mokytojams, renginiai, stovyklos projekte dalyvaujantiems mokiniams |
| 16. | „Visos dienos mokykla“ | 2018-2019 m. m. | Skirti 2 mokytojo padėjėjo etatai |
| 17. | Unesco Asocijuotųjų mokyklų projektas | 2017-2019 m. | Mokiniai ir mokytojai dalyvauja įvairiuose tarptautiniuose konkursuose |
| 18. | „Neformaliojo vaikų švietimo paslaugų plėtra“. Edukacinės programos. | 2017-2018 m.  | Nemokamos edukacinės programos, transporto lėšos |
| 19. | „Tavo žvilgsnis“ | 2018 m.  | Mokiniai dalyvauja vertimų, iliustracijų konkursuose |

2016 m. vykdyta 15 projektų, iš jų 2 tarptautiniai Erasmus+. 2017 m. vykdyta 15 projektų. Visos trys mokyklos rengė vieną bendrą sveikatos projektą „Sveika gyvensena – gyvenimo būdas”, vykdyti

3 tarptautiniai projektai, 2018 m. vykdyta 19 projektų, iš jų 4 tarptautiniai projektai. Visos trys mokyklos vykdė bendrą tęstinį projektą „Sveika gyvensena – gyvenimo būdas”.

2.8.Bendradarbiavimas su vietos bendruomene, kitomis įstaigomis bei institucijomis

Mokykla bendradarbiauja su Pasvalio rajono savivaldybės įstaigomis (savivaldybės administracijos Švietimo ir sporto skyriumi, Pasvalio krašto muziejumi, Pasvalio Mariaus Katiliškio biblioteka, Pasvalio kultūros centru, Žadeikių Bernardo Brazdžionio edukaciniu centru, Pasvalio rajono savivaldybės Švietimo pagalbos tarnyba, rajono mokyklomis, kaimo bendruomenėmis, seniūnijomis ir kt.). 2018 metais, siekiant glaudesnio ir tikslingesnio bendradarbiavimo su socialiniais partneriais, pasirašytos bendradarbiavimo sutartys su Pasvalio r. Visuomenės sveikatos biuru, Pasvalio rajono policijos komisariatu, VŠĮ „Auto moto group“.

Palaikomi draugiški ryšiai su savivaldybės darželiais, mokyklomis, Kupiškio Povilo Matulionio progimnazija, Latvijos Respublikos Bauskės pagrindine mokykla, Ukrainos Liubaro vidurine mokykla. Inicijuotas bendradarbiavimas su Vokietijos Respublikos Obernkircheno savivaldybės jaunimo centru. Rugsėjo mėnesį mokiniai ir vadovė lankėsi mokykloje, dalyvavo įvairiose veiklose, Pasvalio miesto šventės renginiuose kartu su mūsų mokyklos mokiniais. Vykdant Erasmus+ projektus, užmegzti ryšiai su įvairių Europos šalių mokyklomis (Italijos, Graikijos, Anglijos, Slovėnijos, Lenkijos, Portugalijos ir kt.).

Lėvens pagrindinės mokyklos bendruomenė – mokiniai, mokytojai, mokinių tėvai - kartu su kitomis įstaigomis ir organizacijomis dalyvavo šventinėse miesto eitynėse Pasvalio miesto gimtadienio proga.

Bendradarbiaudami su Pasvalio policijos komisariatu, priešgaisrine tarnyba, organizavome pažintinius – patyriminius vizitus į komisariatą, priešgaisrinę tarnybą, klasių valandėlėse dalyvavo policijos pareigūnai, gaisrininkai.

Vykdome daug renginių su Pasvalio visuomenės sveikatos biuru. Palaikome ryšius su Pasvalio Caritas vaikų dienos centru, mokiniai lanko dienos centrą, savanoriai dalyvauja „Maisto banko“ akcijoje. Bendradarbiaujame su organizacijos „Gelbėkit vaikus“ Pasvalio skyriumi. Organizacija „Gelbėkit vaikus“ remia Žilpamūšio dienos centrą, skirdama lėšų maisto produktams, tad vaikai, lankantys dienos centrą, gauna pavakarius. Kasmet mokiniai turi galimybę dalyvauti organizacijos ir Izraelio ambasados organizuojamuose renginiuose.

Bendradarbiaujant su Pasvalio švietimo pagalbos tarnyba, specialiųjų ugdymosi poreikių turintys mokiniai dalyvavo įvairiuose renginiuose, konkursuose. Mokiniai ir jų tėveliai turi galimybę konsultuotis su tarnybos specialistais, specialistės padeda mokyklai sprendžiant įvairias problemas, dalyvauja tėvų susirinkimuose.

Krašto muziejuje dalyvavome įvairiose edukacinėse pamokose. Kaziuko mugės metu muziejininkė V. Dodienė skaitė paskaitą „Tautinis kostiumas“.

Gražus mokyklos dailės mokytojos, mokinių bendradarbiavimas su buvusiu mokyklos mokiniu dailininku A. Gudu. Gabūs dailei mokiniai ne tik atnaujino mokyklos erdves, bet ir papuošė sieną prie penkių stulpų paminklo, tuo prisidėdami prie Pasvalio gražinimo .

Įsijungiame į Pasvalio M. Katiliškio bibliotekos organizuojamus renginius. Mokiniai dalyvavo edukacinėse pamokose, susitikimuose su rašytojais, protmūšyje „100 klausimų apie Lietuvą“, įvairiuose konkursuose.

Mokykloje kasmet apsilanko virtuvės šefas Ruslanas Puskepanis, kuris virtuvės meno žiniomis dalijasi su mokiniais ir mokytojais.

Ustukių skyriuje kartu su kaimo bendruomene, kultūros centru, organizuotos šventės, akcijos. Mokiniai dalyvavo bibliotekoje organizuojamose edukacinėse programose.

Valakėlių skyrius su vietos bendruomene dalyvavo akcijoje „Darom 2018“, kartu šventė Kalėdų šventę. Skyriaus mokiniai kartu su Pajiešmenių pradinukais dalyvavo Narteikių darželio - mokyklos „Linelis“ organizuotoje šventėje Lietuvos Nepriklausomybės atkūrimo dienai paminėti „Šimtai gražių žodelių apie savo šalį“, o Narteikių pradinukai buvo pakviesti į sporto šventę Valakėlių skyriuje.

2.9. Vadovo indėlis tobulinant mokyklos veiklą ir iniciatyvos rajono visuomeninėje kultūrinėje veikloje

Siekdama nuolatinio mokyklos tobulėjimo, pati dalyvauju įvairiuose kvalifikacijos tobulinimo renginiuose, skirtuose mokyklų vadovams bei visai mokyklos bendruomenei. Bendradarbiauju su kitų mokyklų vadovais, dalinamės patirtimi, idėjomis, kaip tobulinti mokyklos bendruomenės veiklą. Skaičiau pranešimą Bauskės pagrindinėje mokykloje organizuotoje metodinėje dienoje „Kas naujo Lietuvos švietimo sistemoje“. Norvegijos Karalystės Drangedalo savivaldybės švietimo įstaigų vadovams skaičiau pranešimą „Mokyklos ir šeimos bendradarbiavimas“. Nuo 2018 m. birželio mėn. esu ISM Vadybos ir ekonomikos universiteto Švietimo lyderystės studijų programos studentė.

Siekdama, kad į mokyklos valdymą įsijungtų visa mokyklos bendruomenė, sudarau darbo grupes, komandas, padedančios spręsti ugdymo proceso, kultūros puoselėjimo, bendradarbiavimo su socialiniais partneriais, socializacijos programų rengimo, pagalbos mokiniams ir kitus mokyklos veiklos klausimus.

Mokyklos bendruomenę skatinu dalyvauti įvairioje veikloje, suburtos komandos projektų vykdymui, skatinu mokytojų dalijimąsi gerąja darbo patirtimi. Mokykloje organizuojama didelė dalis rajoninių olimpiadų ir konkursų, vykdomi valstybiniai egzaminai.

Organizuojame mokyklos bendruomenės tobulinimo(si) dieną, kada ta pačia tema mokosi visa mokyklos bendruomenė. Praeitais metais su mokytojais ir tėveliais dirbo lektorė Lidija Laurinčiukienė.

Palaikau prancūzų kalbos mokytojų iniciatyvą kasmet mokykloje organizuoti respublikinę prancūzų kalbos ir meno šventę.

Pati rengiu ir skatinu mokytojus rengti įvairius projektus, padedančius mokykloje organizuoti įvairesnę veiklą, atnaujinti aplinkos erdves. Praeitais metais buvo atnaujintos mokyklos edukacinės erdvės, mokykla tapo nacionalinio edukacinių erdvių konkurso nugalėtoja.

Mokykla dalyvavo 3 programos Erasmus+ projektuose: tęstiniuose „ScienseGirls“, „CHRIS: Countering Human Radicalisation In School“ bei 2017 m. parengtame „Open science schooling – fostering re-engagement in science learning through open science schooling“. Kartu su mokytoja L. Gertiene ir mokiniais dalyvavau projektų mobilumo renginiuose Ispanijoje, Italijoje, Portugalijoje.

Palaikau ryšius su partneriais iš Norvegijos Karalystės Drangedalo komunos. Kartu su Drangedalo draugystės su Pasvaliu komiteto vadove M. Kolloen inicijavome abiejų savivaldybių švietimo įstaigų vadovų bendradarbiavimą. Pasvalyje lankėsi Drangedalo savivaldybės švietimo įstaigų vadovai, domėjosi mūsų mokyklose organizuojamu ugdymo procesu, mokinių individualios pažangos stebėjimu ir fiksavimu. Kartu su kolegomis iš Norvegijos lankiausi Estijos Respublikos Talino ir Tartu mokyklose.

Tęsiu bendradarbiavimą su Latvijos Respublikos Bauskės pagrindine mokykla, Ukrainos Liubaro vidurine mokykla, Kupiškio P. Matulionio progimnazija. Su mokyklų vadovais planuojame veiklas, kurios yra aktualios bendradarbiaujančioms mokykloms, skatiname savo bendruomenių aktyvų dalyvavimą draugystės renginiuose, dalinamės vadybine patirtimi. Mokytojai turėjo galimybę dalintis gerąja patirtimi Bauskės pagrindinėje mokykloje organizuotoje metodinėje dienoje.

Aktyviai dalyvauju Ustukių bendruomenės veikloje, kultūriniame bendruomenės gyvenime. Esu Ustukių bendruomenės narė. Šoku vidutinio amžiaus tautinių šokių kolektyve „Šėltinis“, dalyvauju Pasvalio miesto kultūriniame gyvenime.

Bendruomenės narius taip pat skatinu burtis kultūrinei veiklai. Dalyvavome Rygoje vykusiame tarptautiniame teatrų festivalyje, kur rodėme bendruomenės spektaklį „Posėdis“.

Esu Pasvalio rajono savivaldybės Vaiko gerovės komisijos narė, etikos komisijos narė, organizacijos „Gelbėkit vaikus“ Pasvalio skyriaus narė.

**3. MOKYKLOS APRŪPINIMAS**

3.1. Mokyklos biudžetas*(Mokinio krepšelio lėšos, aplinkos lėšos; jų panaudojimas – kiek kam skirta ir kiek panaudota. Gauta 2 proc. pajamų lėšų ir jų panaudojimas. Skolos ir t.t.)*

|  |  |  |  |  |
| --- | --- | --- | --- | --- |
|  | **2016 m.** **Eur** | **2017 m.** **Eur** | **2018 m.** **Eur** | **3 m. pokytis****+/- Eur** |
| **Asignavimai iš viso:** | 1094000 | 1116700 | 1132700 | **+38700** |
| **MK lėšos** | 788700 | 787400 | 800600 | **+11900** |
| **Savivaldybės savarankiškoms funkcijoms finansuoti (biudžetas)** | 305300 | 329300 | 332100 | **+26800** |
| **Darbo užmokestis** | 713700 | 728300 | 748800 | **+35100** |
| **Socialinio draudimo įmokos** | 220500 | 223200 | 232300 | **+11800** |
| **Prekės ir paslaugos:** | 35800 | 39791 | 25400 | **-10400** |
| ● Darbuotojų kvalifikacija ir komandiruotės | 2700 | 4200 | 4300 | **+1600** |
| ● Informacinėms technologijoms diegti | 2498,98 | 2312,82 | 2300 | **-189,98** |
| ● Mokinių pažintinei veiklai | 1301,02 | 1278,18 | 1000 | **-301,2** |
| ● Mokymo priemonėms  | 6000 | 6400 | 1800 | **-4200** |
| ● Vadovėliams  | 3200 | 5000 | 3000 | **-200** |
| ● Ilgalaikis turtas  | 20100 | 20600 | 11000 | **-9100** |
| ● **Aplinkos išlaikymas** | 124100 | 125200 | 128200 | **+4100** |
| ● Ryšių paslaugos | 1100 | 1000 | 1200 | **+100** |
| ● Transporto išlaikymas | 12400 | 11200 | 16000 | **+3600** |
| ● Kitos prekės | 8300 | 15200 | 11500 | **+3200** |
| ● Ilgalaikio materialiojo turto einamasis remontas | 1100 | 0 | 6000 | **+4900** |
| ● Komunalinės paslaugos | 92000 | 90200 | 83100 | **-9650** |
| ● Kitos paslaugos | 9100 | 7300 | 7800 | **-1800** |
| ● Darbuotojų sveikatos tikrinimas | 0 | 300 | 600 | **+300** |
| **Kreditorinis įsiskolinimas:** | 7932,16 | 3433,67 | 9909,84 | **+6476,17** |
| ● Dyzelinas | 209,57 | 281,00 | 424,68 | **+215,11** |
| ● Šilumos energija | 5379,65 | 2221,85 | 5440,49 |  **+60,84** |
| ● Vanduo ir kanalizacija | 197,98 | 130,52 | 194,24 |  **+3,74** |
| ● Elektros energija | 604,19 | 562,25 | 3728,65 |  **+3124,46** |
| ● Šiukšlių išvežimas | 140,34 | 0 | 15,44 | **-124,90** |
| ● Ryšių paslaugos | 32,56 | 90,60 | 71,70 | **+18,90** |
| ● Prekės | 56,99 | 38,90 | 0 | **-18,09** |
| ● Vaikadieniai | 310,88 | 108,55 | 34,64 | **-276,24** |
| **Specialioji programa:** |  5000 | 7300,03 | 5074,73 |  **-74,73** |
| **2% lėšos** | 764,27 | 903,20 | 1149,13 | **+384,86** |

3.2. Aprūpinimas mokymo priemonėmis, vadovėliais, mokykliniais baldais ir t.t.

Mokymo priemones ir vadovėlius įsigyjame vadovaudamiesi Mokyklos aprūpinimo vadovėliais ir mokymo priemonėmis tvarka. Mokytojai metodikos grupėse aptaria turimus vadovėlius, mokymo priemones, nusistato prioritetus, atsižvelgdami į mokyklos veiklos tikslus ir uždavinius.

Vadovėlių nupirkta už 3016,67 Eur (1965,28 Eur mažiau nei 2017 m.): Lėvens pagrindinei mokyklai nupirkta 219 egz. (208 egz. mažiau nei 2017 m.) vadovėlių už 2372,40 Eur, Ustukių pagrindinio ugdymo skyriui – 43 egz. (9 egz. mažiau nei 2017 m.) vadovėlių už 423,57 Eur , Valakėlių skyriui – 19 egz. (26 egz. mažiau nei 2017 m.) vadovėlių už 220,70 Eur. Grožinės literatūros knygų nupirkta 33 egz. už 207,88 Eur, panaudojant rėmėjų iš Danijos lėšas.

Jau antri metai sudarome mokiniams galimybę nemokamai naudotis elektronine „Vyturio“ leidyklos biblioteka, kurioje galima skaityti programinę ir klasikinę literatūrą. Mokiniai ir mokytojai, prisijungę prie [www.vyturys.lt](http://www.vyturys.lt/) ir naudodami prisijungimo kodus, gali nemokamai skaityti pateikiamus kūrinius per asmeninius įrenginius (mobiliuosius telefonus, planšetinius, nešiojamus ir stacionarius kompiuterius).

Mokytojai naudojasi „Aktyvios klasės“ įvairių dalykų interaktyviomis pamokomis mokytojams, kurios leidžia praturtinti ugdymo turinį, pamokas paįvairinant vaizdine, tekstine ir garsine mokomąja medžiaga.

Atsižvelgiant į kabinetų turtinimo planus ir turimas lėšas, atnaujinta kompiuterinė technika: nupirkti 8 kompiuteriai, 4 vaizdo projektoriai, 2 išmanieji ekranai, 24 suolai, nešiojama garso kolonėlė, klavišinis muzikos instrumentas „Yamaha“. Visos dienos mokyklos veiklai nupirkta įvairių priemonių mokinių užimtumui. Iš 2 proc. lėšų nupirkti 6 konstruktoriai ir 4 planšetės mokinių veiklai „Robotikos“ užsiėmimuose, suknelės ir bateliai dainų šventės šokėjoms.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS**

1. m. problemos ir jų sprendimas.

1. Mokinių skaičiaus mažėjimas. 2018 m. Lėvens mokykloje suformavome 2 pirmąsias klases, tačiau Ustukių skyriuje ženkliai sumažėjo mokinių: yra jungtinė pradinio ugdymo klasė, nesuformuota 5 ir 8 klasės. Valakėlių skyriuje yra jungtinė pradinio ugdymo klasė, nesuformuota 8 klasė. Kai kurių dalykų mokytojai dirba keliose mokyklose, o tai sukelia problemų sudarant tvarkaraščius, organizuojant mokinių konsultavimą po pamokų.

2. Ustukių skyriuje neišspręstas šildymo optimizavimo klausimas. Klausimas spręstas su savivaldybės vietinio ūkio ir plėtros skyriaus specialistais, Pasvalio apylinkių seniūnijos seniūnu S. Triaba, tačiau alternatyva nesurasta.

3. Didėjančios išlaidos mokyklinių autobusų išlaikymui dalinai sumažintos, nes 2017 m rugpjūčio mėn. gautas naujas mokyklinis autobusas Ustukių skyriui.

4. Lėšų trūkumas remonto darbams, įrangai atnaujinti. Gavus lėšų, dalinai sutvarkytas mokyklos vidinis kiemelis. Visų darbų nespėjome atlikti, nes šį papildomą darbą dirbo mokyklos darbininkai šalia kasdieninių darbų, tad darbus planuojame tęsti 2019 m. Suremontavome klases būsimiesiems pirmokams, skyriuose perdažėme grindis, atlikome būtiniausius kosmetinio remonto darbus. Iš sutaupytų lėšų nupirkome 8 kompiuterius, 4 vaizdo projektorius, 2 išmaniuosius ekranus, 24 suolus, priemonių Visos dienos mokyklos veiklai. Mokykloje vyksta didžioji dalis rajone organizuojamų konkursų, olimpiadų, valstybinių brandos egzaminų, todėl būtų tikslinga, kad savivaldybės biudžete būtų numatytos lėšos IT priemonių atnaujinimui.

Trūkstant lėšų neatnaujinome technologijų kabineto Ustukių skyriuje, šiame skyriuje ir Lėvens mokykloje neįsigijome reikalingos įrangos vietinei ištraukiamajai ventiliacijai prie staklių. Ustukių pagrindinio ugdymo skyriuje neįrengta signalizacija sporto salėje ir inventoriaus laikymo patalpoje, Valakėlių skyriuje neįrengtos vaizdo stebėjimo kameros.

Lėvens mokykloje būtina remontuoti sporto salę, nes ant lubų ir sienų matomas pelėsis (pažeistas HM 21:2017 59 punktas „Laikomasi reikalavimo, kad ant patalpų sienų, lubų nebūtų matomų pelėsių“). Nuo lapkričio 1 d. pasikeitus Lietuvos higienos normai HN 131:2015 „Vaikų žaidimų aikštelės ir patalpos. Bendrieji sveikatos saugos reikalavimai“, Ustukių ir Valakėlių skyriuose reikalinga aptverti vaikų žaidimo aikšteles. Valakėlių skyriuje reikalinga keisti stogą. Šių darbų negalime atlikti savo jėgomis, nes reikalingas papildomas finansavimas.

5. Didelė problema - lėšų pagalbos mokiniui specialistų darbo apmokėjimui trūkumas. Nuo rugsėjo mėn. įvedus klasės krepšelį, švietimo pagalbai 2019 m. trūksta 40 tūkst. Eur. Mažinant etatus nebebūtų užtikrinama pagalba mokymosi ar elgesio problemų turintiems vaikams. Lėšų trūkumas neužtikrina galimybės kitais mokslo metais tęsti Visos dienos mokyklos veiklą.

Mokyklos direktorė \_\_\_\_\_\_\_\_\_\_\_\_ Lina Rauckienė

 (parašas)